Trafikselskabet NT har ikke kørt efter reglerne. Taxavognmand Lars Hirsch Har været nødt til at fyre medarbejdere, fordi han ikke fik de kontrakter han regnede med. Klagenævnet har i dag givet vognmanden ret i, at han har ret. - Denne her sag har kostet mig rigtig mange penge, tid og medarbejdere, siger taxavognmand Lars Hirsch. Ansvaret for de tabte ture placerer han hos NT. Han klagede derfor til klagenævnet for udbud og de har givet ham ret i klagen. NT følger ikke reglerne, de har groft sagt fundet på deres egne. - De stiller nogle vilkår, hvor de så laver deres egne regler for hvordan man udlicitere dem. Vi har derfor ingen chancer for at få indblik i det, siger Lars Hirsch. Ifølge reglerne skal NT på baggrund af udbudsmateriel tildele kontrakterne til dem der er billigst. Men i stedet har trafikselskabet givet alle godkendte vognmænd adgang til turene. På den måde kan NT bestemme fra dag til dag, hvem der får de enkelte ture. Lars Hirsch er glad for at have fået ret, men er noget rystet over behandlingen.

Opsummering:
Nordjyllands trafikselskab har i årevis kørt ulovligt. En taxavognmand fra Gandrup har vundet en sag mod NT. Det viser sig at selskabet ikke overholder udbudsreglerne